text: Ville sløre drab som selvmord
  28 februar 2013 kl. 09.48
  Med falske afskedsbreve og falske fuldmagter ville en 27-årig mand fra Haderslev sløre sin drabsplan mod eks-konen i Tønder som et tragisk selvmord.
  Inden han besøgte hende natten mellem 8. og 9. maj sidste år i Tønder havde han gjort et reb klar i baghaven.
  Den 27-årige eks-mand havde ifølge det anklageskrift, JydskeVestkysten er i besiddelses af, forberedt falske afskedsbreve og fabrikeret falske fuldmagter, der som ekskonens sidste vilje overdrager ham den fulde forældremyndighed over to fælles børn.
  
  Mislykkedes
  Han snedige plan - der er som taget ud af en kriminalroman - mislykkedes. Eks-konen skreg op og fik tilkaldt hjælp.
  Der gik mere end et døgn inden politiet fandt ud af, at der var tale om et drabsforsøg. Den 27-årig blev anholdt og har været varetægtsfængslet siden 11. maj.
  
  Usædvanlig sag
  Alle retsmøder har hidtil været holdt for lukkede døre. Derfor har politiet ikke fortalt om sagen, som kommer for et nævningeting i næste uge.
  ? Men der er tale om en ganske usædvanlig sag, siger efterforskningsleder Bent Thuesen, syd- og Sønderjyllands Politi, til avisen.
  Den 27-årige er tiltalt for både drabsforsøg og dokumentfalsk. Han nægter sig skyldig.
  